L 192/28 Euroopa Liidu Teataja 22.7.2005 NÕUKOGU OTSUS, 22. november 2004, mis käsitleb Euroopa Ühenduse ning Serbia ja Montenegro vahelise Serbia ja Montenegro ühenduse programmides osalemise üldpõhimõtteid käsitleva raamlepingu allakirjutamist (2005/521/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle ar- tikleid 13, 71, 80, 95, 127, 137, 149, 150, 151, 152, 153, 157, 166, 175, 280 ja 308, koostoimes artikli 300 lõike 2 esimese lõi- gu teise lausega, võttes arvesse komisjoni ettepanekut ning arvestades järgmist: (1) = Komisjon on ühenduse nimel pidanud läbirääkimisi Serbia ja Montenegroga raamlepingu üle, millega sätestatakse üld- põhimõtted Serbia ja Montenegro osalemiseks ühenduse programmides. (2) = 4. oktoobril 2004 parafeeritud lepingule tuleks alla kirju- tada, tingimusel et see sõlmitakse hilisemal kuupäeval, ON TEINUD JÄRGMISE OTSUSE: Ainus artikkel Nõukogu eesistujal on õigus määrata isik, kes on volitatud Euroo- pa Ühenduse nimel alla kirjutama Euroopa Ühenduse ning Serbia ja Montenegro vahelisele raamlepingule, millega sätestatakse üld- põhimõtted Serbia ja Montenegro osalemiseks ühenduse prog- rammides, tingimusel et see sõlmitakse hilisemal kuupäeval. Brüssel, 22. november 2004 Nõukogu nimel eesistuja B. R. BOT